Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 13.10.2015

Návrh na predaj pozemkov registra „C“ KN parc. č. 12807/2 - zastavané plochy a nádvoria o výmere 18 m2, parc. č. 12807/3 - zastavané plochy a nádvoria o výmere 19 m2  a parc. č. 12807/8 – zastavané plochy a nádvoria o výmere 40 m2, ktorý je evidovaný Geometrickým plánom č. 23/2014 zo dňa 08.12.2014 pre katastrálne územie Nové Mesto pre JUDr. Petra Profanta

Predkladá:						       Materiál obsahuje:
Ing. Mgr. Ľubomír Baník 				       1. Návrh uznesenia
prednosta MÚ	BA-NM				       2. Dôvodovú správu
							       3. LV č. 5089
							       4. LV č. 1028
5. Znalecký posudok č. 109/2015
6. Predchádzajúci súhlas primátora zo dňa 02.06.2015

Spracovateľ:						       Stanovisko právnej skupiny:
Mgr. Jana Biharyová    		          		
referent oddelenia PPČESČaSP			

Mgr. Marianna Moravcová Tomčíková
vedúca oddelenia PPČESČaSP	

 

Na rokovanie prizvať:
spracovateľa

					október 2015
Návrh uznesenia:

Miestne zastupiteľstvo

s c h v a ľ u j e
		
predaj pozemkov registra „C“ KN:
-	parc. č. 12807/2 – zastavané plochy a nádvoria o výmere 18 m2
-	parc. č. 12807/3 – zastavané plochy a nádvoria o výmere 19 m2
zapísaných na liste vlastníctva č. 2382 pre katastrálne územie Nové Mesto
a 
- parc. č. 12807/8 – zastavané plochy a nádvoria o výmere 40 m2, katastrálne územie Nové Mesto, ktorý je evidovaný Geometrickým plánom č. 23/2014 zo dňa 08.12.2014, úradne overenom dňa 12.12.2014

; pre JUDr. Petra Profanta, bytom Sabinovská 9 v Bratislave

; v súlade s ustanovením § 9a ods. 8 písm. b) zákona č. 138/1991 Zb. o majetku obcí v znení neskorších predpisov

; za kúpnu cenu vo výške všeobecnej hodnoty citovaných nehnuteľností stanovenú Znaleckým posudkom č. 109/2015 zo dňa 14.04.2015 vyhotoveným Ing. Petrom Vinklerom,  t. j. za kúpnu cenu:
celkovo 10 000,00 €

za podmienky, že kúpna zmluva bude kupujúcim podpísaná v lehote 60 dní od schválenia uznesenia v miestnom zastupiteľstve a  kúpna cena bude uhradená v lehote 20 dní odo dňa obojstranného podpísania kúpnej zmluvy. V prípade, že kúpna zmluva nebude kupujúcim v uvedenom termíne podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Dňa 05.12.2014 nám bola doručená žiadosť JUDr. Petra Profanta (ďalej v texte len „žiadateľ“) o zriadenie vecného bremena na pozemkoch registra „C“ KN parc. č. 12807/2 a 12807/3, k. ú. Nové Mesto pre účely plánovanej výstavby rodinného domu. 

Vykonaným majetkovým šetrením  a po vykonanej miestnej obhliadke bolo zistené, že na  parc. č. 12807/2 sa nachádza stavba garáže so súpisným číslom 2895 a na parc. č. 12807/3 sa nachádza stavba garáže so súpisným číslom 2896, pričom obe stavby sú vo výlučnom vlastníctve žiadateľa a sú Okresným úradom Bratislava, katastrálnym odborom evidované na listoch vlastníctva č. 5089 a č. 1028 pre katastrálne územie Nové Mesto. Žiadateľ má k dnešnému dňu k vyššie uvedeným pozemkom s mestskou časťou uzavretú platnú nájomnú zmluvu, pričom nájomné za rok 2015 má riadne uhradené. 

V súvislosti s podanou žiadosťou z hľadiska ďalšieho užívania citovaných pozemkov nie je pre mestskú časť výhodné zaťaženie pozemkov vecným bremenom. Žiadateľovi bolo v rámci vykonanej miestnej obhliadky navrhnuté ich odkúpenie. Žiadateľ s uvedeným návrhom súhlasil. 

Podľa ustanovenia § 9a ods. 8 zákona č. 138/1991 Zb. o majetku obcí v znení neskorších predpisov (ďalej len „zákon o majetku obcí“) ustanovenia odsekov 1 až 7 sa nepoužijú pri prevode majetku obce, a to okrem iného aj pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou. Nakoľko na pozemkoch registra „C“ KN parc. č. 12807/2 a 12807/3 sa nachádzajú stavby vo výlučnom vlastníctve žiadateľa a novovytvorený pozemok parc. č. 12807/8 je svojím umiestnením priľahlým pozemkom k obom stavbám, keďže tvorí prístup (príjazd) k týmto stavbám. Podľa ustanovenia § 9a ods. 8 písm. b) zákona o majetku obcí nie je potrebné prevod vlastníctva k predmetným pozemkom vykonať spôsobmi uvedenými v ustanovenia § 9a ods. 1 písm. a) až c) zákona o majetku obcí a je možné predmetné pozemky predať priamo vlastníkovi stavieb.

Podľa Znaleckého posudku č. 109/2015 zo dňa 14.04.2015 vyhotoveného Ing. Petrom Vinklerom všeobecná hodnota pozemkov predstavuje celkovo sumu 10 000,00 €. 

Listom zo dňa 12.05.2015, č. j.: Star.: 461/2014 bol primátor hlavného mesta SR Bratislava v súlade s ustanovením článku 80 ods. 5 Štatútu hlavného mesta SR Bratislavy požiadaný o predchádzajúci písomný súhlas k odpredaju pozemkov registra „C“ KN:
-	parc. č. 12807/2 – zastavané plochy a nádvoria o výmere 18 m2
-	parc. č. 12807/3 – zastavané plochy a nádvoria o výmere 19 m2
zapísaných na liste vlastníctva č. 2382 pre katastrálne územie Nové Mesto
a 
- parc. č. 12807/8 – zastavané plochy a nádvoria o výmere 40 m2, katastrálne územie Nové Mesto, ktorý je evidovaný Geometrickým plánom č. 23/2014 zo dňa 08.12.2014, úradne overenom dňa 12.12.2014. 

Dňa 18.06.2015 bol doručený predchádzajúci súhlas č. 05 01 0023 15 zo dňa 02.06.2015 k odpredaju vyššie citovaných pozemkov, pričom k podpísaniu kúpnej zmluvy ako aj návrhu na vklad vlastníckeho práva bola udelená plná moc pre starostu mestskej časti.